钦定古今图书集成/明伦汇编/宫闱典/第113卷 > 吕道贵
## 钦定古今图书集成/明伦汇编/宫闱典/第113卷 > 吕道贵

按《隋书外戚传》：“永吉从父道贵，性尤顽𫘤，言词鄙陋。
初自乡里征入长安，上见之悲泣，道贵略无戚容，但
连呼高祖名云：‘种未定不可偷，大似苦桃姊。是后数
犯忌讳，动致违忤。上甚耻之，乃命高颎厚加供给，不
许接对朝士。拜上仪同三司，出为济南太守，令即之
任，断其入朝。道贵还至本郡，高自崇重，每与人言，自’”
称“皇舅。”数将仪卫，出入闾里，从故人游宴，官民咸苦
之。后郡废，终于家，子孙无闻焉。